
O Volapükaflens Valöpo ! 


Setul binon mul ven juls maifükons yanis dönu pos vakens lunik. 
Spelabo lärnans, kels primons yeli nog bali, oplöpons ad rivön zeili okas. 


I studans bäldikum ogolons da yan ad lärnön skilis difik dü soar pos 
vob in bürs e fabriköps. 


Yunans ostudons lomänapüki, jenavi, taledavi, matemati, e r, ab 
studans bäldikum okanons studön ma buükam oksik. 


Dugäl adelik steifülon ad sevädükön menis natas difik dub stud patik 
läna(s) votik, lespats lü län(s) tefik ad logön lifamodi us, e ad spikón boso püki 
läna et; poso, studans läna okömons ad logón lifamodi obsik e ad spikón boso 
püki obsik. 


Tikamagot mu gudik, bi lärnoy ad suemön odis gudikumo. Jenöfo 
jafoy püdi bevü mens, kel binos mu veütik ün tim at. 


Ab juls liomödotik olofons-li tidodemis dö pük bevünetik ? Cedob, 
das juls nonik odunons osi. Ab dub tidam somik, yunans e bäldikumans 
kanonsöv suno spodón ko mens da vol lölik e rivön zeili ot. 


Too juls no vilons osi. Bü yels ömik, älabob tidani e fleni Deutänik, 
kel ätidom studanes Volapüki pos studadüps calöfik. Äpenons obe Volapüko 
dö lif e dasteifis okas. Peneds at ägivons id obe blesiri gretikün. 


Ab pos yels so mödiks, julidilekans no nog sevons buädi püka 
bevünetik. Bisarikos, no-li? 


Valikosi Gudikün Oles HAA 

LEDUIN NO BÚO PEDUNÓL 
(fa hiel Frank Roger) 


o „Erivobs  sómiti!” ävokädom hiel Takumi  stáatiko. 
Akontrolom rietaglokili oka ed äläükom: „Egolobs de melageilot jüi 
sómit lebela „Everest” ünü düp bal e minuts luldeg kuratiko.” 








»Leduin no büo pedunöl !” ävokädom flen oma Giancarlo. 
„Edunobs osi ! Edunobs osi !” 


Jonólo ome boti, kel änakon len klifamasat in vat dono, e keli 
äkanoy nefikuliko logön, el Takumi ägeom too: „Ab sótobs koefön, 
das melageilot elöädon lemuiko ünü degyels ömik lätik, kel egivos obes 
buädi gretik tefü fogolans obas.” 


„Si ! Veratiko !!” äläükom el Giancarlo, „Ab no ceinos 
jenöfoti, das egolobs de melageilot jü sömit lebela „Everest” ünü tim 
mu vifik. Edunobs volaleduini nulik.” 


„Lesi ! Verätiko !!” äkoefom el Takumi. „Kanobs gido pleidön 
dö leduin obsik. Ab anu, oprimobs-li nexäni obsik ?” 


„Gidetol ! Nexänobsös ! 


Mans tel äprimons nexäni lü top kiöpo änakon bot omas. Usao 
gekémomsév lü vilag flotól, ledesiriks ad konön alane dö volaleduin 
okas no büo pedunöl. 


ee k hh hh ee 
VODS SAPIK 


Disein lifa binon ad binón kulans vega pro utans, kels kömons pos obs, dat 
stadonsös fümikumo ka obs. (Heredith) 


In vol smalik, in kel cils lifons, nos pakiipon so feiniko e pasenälon so 


feiniko, ás negid. (Charles Dickens) 

DONUAMAPOEDOT DÓ LEDIT 





Dit sinifon : deadón boso; 
Deadón dö ut, keli lófoy: 
Lüvoy jenófo bosi dé oy 
Pö düp e top alik, otoso. 
Binos dolil ai levipa, 

Liän lätikün poedota, 

Dit sinifon : deadön boso ! 
Ditoy de ek semikna boso, 
Jüs ledit lätikün fätota. 

Lan lönik vo binon sid ota, 
Keli zijedoy seimoso, 

Kel deadon pi ledit. . . boso. 


(Hiel Edmond Haraucourt) 


2 ¢ +++ ss sos 
PÚK MEKAVIK NONIK KANON PALEIGODÓN KO VOLAPUK ! 


Ekö statits anuik dö num yegedas in el Wikipedia bevüresodik tefú püks 
bevünetik votik. Redakan pidom vemo, das epölom fefiko in gased 
setula tefü Sperantapúkastatits. Num yegedas nulik Sperantapüka ad 
läükön ábinon (+ 1.128), e no (+ 116.487 !!). Redakan pidom osi dönu ! 
Ekó statits nulik : 


Volapük 118.781 (+ 1) 
Sperantapük 117.693 (+ 1.206) 


El Ido 17.549 (+ 51) 
El Interlingua 4.838 (+ 26) 
El Novial 2.555 (+ 4) 


El Interlingue 1.334 (+ 19) 


( ¢ ( ( ¢ ¢ ¢ ¢ ¢ ¢ 

K T OVIK DO JEVOD 


jel Cyriel 
Ebinos jenotil brefüpik äfäküköl . . . 


In zänod lesüta brefobüo pinätüköla, cils kil äjäfons me pledam in sab. 
Nog logob vemo kleiliko onis valik kil fo logs oba, e jinos lü ob, das obleibob 
ai logön onis, leigoäsä omemob i dü lifüp lölik oba süfüli, kel äfovon . . . 


Balidan äbinon jicil älaböl lifayelis jöl u zülis, logodili pupa rosadaredik 
labü logs kleiliko blöviks e hers blägik, kels älagons ön brul slapik in nük e zü 
cügs ofa; täno hiput labü lifayels lul u mals: bigik, redik 4 blonik ko bos 
benognoma, in blitil gedik pinägedöl ed isleatöl okik, kel äbinon mödo tu 
veitalenik e mödo tu gretik, kel päkipon lópo dub blitipolians vorik, kela knops 
noleigik ti ärivons jü jotils rovik oma; e fino putül, älaböl ba bäldoti mö yels 
bal e lafik, nog piklotöl me juüpil, ed äkropöl in sab: manil smalik plitülik labü 
logs sapik gretik e kapil klöpik ko herem blonik go feiniko fridik. 


No sevob plu pledi ut, keli apledons. Bo no pledi seimik; bo 
äzimufons te in sab me namils miotik okas ed äbunilons in sviet sola, ed 
äjuitons, äsä nimils smalik libik, florüpaluti flifädik sofik. Nek äküpälon ad ons: 
äbinos, äsva ludomils nemédik me zem pivietüköls pilüvons: ludomils, kels 
ätopons len flans bofik vega stedik nenfinik me buegs gravik pisimöla, kel 
äzugon de zif fagik bal lü votik. 


Te in jad su bam fo lulotidóp balik vilagüla, ob it ifeniköl dub saikulam 
lunik oba islipülob boso. Ibevegob tin mayuladel magifik vamik et ya milmetis 
foldeg; ömutob sio bevegón nog médoti leigik, büä örivob zeili lespata obik. 
Islipikob boso, labölo kubiti su stutöm bama, ko logs fármik, tú tims lunomik 
nog sugölo nentikiko lefogili smoka se pipil Linglänik braunik brefik oba. 
Saikul oba, saikul glorik oba ästanon, äsä dogil fiedik, nai ob. 


Luvokäds vemik, leror, drenam süpiko jeikons galio obi. Löjutedob, 
ed, äso in lit leklära, logob süfüli, kel koedon dremälön obi sekü naudod. 


Niliküno fo ob, in zänod lesüta us, su plad it, kö änu cils äpledons, nu 
fledavab geilik, vetik, me tegasail dofik petegöl, lüvabon sofiko kledölo love sab 
livetik. E, me loged bal ed it, äso in glut leklära bal ed ita, du nams dremöl 

oba pedons ta tämeps oba e mud oba lemaifikon sekü dredäl nen fig ad vögön 
me ton alseimik, logob: veigotani vegóma slipólo eteniköli dis tegasail, cilis 
bäldikün bofik drenólo efugölis flanio, e smalikani ai takedo laipledöli in sab 
nen seved riskäda jeikik. No labob igo timi ad lüjutedön, ekö! jevod dovegon 
cili ! 


Ab nö !. . . no dovegon oni! ün timül ot, das pölacedob ad 
bekomön süfüli ledredodik at, logob, das nim gudik, ba dü foldil sekuna, flegon 
kapi oka lü cil, äsvo ad besmeilön oni, e täno, das deädölo veitiko lögis oka, 
lovegolon nevifiko ko vab, nes kontagön oni. 


Lenoid, laramavokäds, yans, kels vemiko pamailetirons, mens, kels 
lüjutedons. Jipul e hipul drenöls sekü Iiliflaps; e vom, kel sovadiko röndl, 
lösumof cili yunikün no peviodóli. E tino, veigotan, kel dub noid vutik 
egaliköl, bunom de vab oka, e, pluuneplu sevedölo utosi, kelos ma ced oma 
ejenon, vemiko blasfämölo primom ad flapön me bat jevodi oka. 


Pas tino labölo drenis in logs lübunob. Senälob, das kanobév peidön 
mani et. Ab, igo büä binob nilü om, e nes kanön suemön, vio atos jenon, 
senálob süpiko, das binob takedik e sofälik. E binos i me vig sofik takedik 
sekü gud e rekosil, das ob, seidöl dü timül pülik nami obik sui brad omik, 
sagob: „O flen ! no flapolös buiko nimi et! Kömolös buikumo ad drinön 
kobü ob väreti bira !” 


Güflekom oki, stopedom ad flapón, e lülogom obi me logs mikonfidik, 
nog flamülöls sekü zun. E, bevü obs, ünü tim leklära, bos jenon, bos dramatik 
no pekleilüköl e no kleilükabik. If nog flapom, if flapom nog balna nimi me 
bat, tino obunob sui om, odojedob omi, opeidob omi. Senälob osi; atos 
binon fümik. If no plu flapom, opardob ome vali, e senälob, das uduinob duni 
gudik, das sofäl oba usüükon in ladál oma balidnaedo ün lif oma klienúli guda e 
menäta, kel iin fütür nog suvo osüikon dönu. 


No plu flapom . . . ereidom in nid bisarik logeda obik utosi, kelos 
mifätiko ojenonöv. Esenälom in lan krüdik oka, in kontag kesenäla klänik, 
sofäli, kels süikon se lan obik. O ! su! süpo evedom vemo gudik 4 sofälik; 
jedom bati oka disi sail e stöpom vabi oka. 


Güflekob obi, vokob us in runäd pöpa jilulotidépan. Bonedob ofe 

väris tel labü bir. Täno golob lü jevod, gleipob kapi pedonioflegól onik vii 
nams bofik oba, e röbülob löfülölo oni, röbülob oni ko fäkam ninälik. 


„O veigotan ! no dalon-li getón mödotili vaena ?” säkob. 
„If plüdol, o sól ! man gespikom, äso jemölo. 


Ekö ! vom kömof ko vars. Lenjoikobs váris. Begob ofe pori vaena 
pro jevod. Blinof oni in bäset tuigülik. 


Veigotan sästömom nime fräni, e du jevod fidon se detanam obik, 
lairöbülob oni me nam nedetik obik, flomi onik e giomi onik. Dunob osi 
nevifiko, sofiko, me röbüls lunik ai dönu padunöls, ed ainog dönu röbülölo 
topis ot; e süpo , patumütölo dub fäkam, fopiko primob ad drenón. No 
kanob taetön drenis oba, flumons to steifs valik oba, flumons, e mutons 
flumön, falons äs dav sofik love granils lätik, kelis nim gudik dasmeilölo me lips 
kobosukon se nam oba. 


Ekö ! binos finik. Bäsetil binon vagik, man fimükon dönu fräni, e vab 
movabon. Lütenükob veigotane nami, in kel klänedob franis tel. 


„Ekö ! ad drinön nog väreto dü vegam.” 


Man äbinom so fäkik, das no plu äkanom spikön. Te loged ädanon 
obi. 


Ebleibob stanön nog dü pülatimil ad loegón motävön omi. Dü timül 
niludo bos ebinon in stad negudik, ibä pos degat stepas estöpom dönu jevodi, 
ed ebunom se vegöm. Elogob, das äxamom yokädi, e das ävotükom seimosi 
ota. E, ven atos äbinon finik, büä dönu äkripom disi tegasail, eröbülom 
pülatimilo nimi in giom, ed enokom su särvig me nam flenöfik. Pos atos 
exänom dönu ini vab, e disaü sail eloegob pasesteigön bati, me flapül 
nelaodiko frediko tonöli in lut lópo sus jevod, as kuradükam jelöl, as kanit . . 


E ko seif sädredikama emogolob täno. 


(Tradutod fa hiel Ari on; 

PENEDAGUL 
O redakan stimabik ! 


In pened redakana, keli ereidob in nüm málid gaseda obsik, 
molädiko stigädol obi, ven penol : ,,. . . latin neai lölöfiko edeadon, bi 
geboy oni ün nutim i mudófiko i penamiko.” 


Nos dilófiko deados; lifos u nelifos. Latin ai lifon; egeboy oni 
ai i mudöfiko i penamiko - i vögöfiko - igo ün nutim. Lio lesevob e 
lesagob atosi ? 


Bi dü tumyels, dü e sis Román - igo ün nutim - pik beviinetik 
vönikün e vemo nuládik pareidon, papenon, palilon, paspikon. Atosi 
iin pasetatim logoy in doküms nenfino; atosi tin nutim plakoy lifiko - 
in gaseds, buks, peneds, medü papür e leter, spikamagrups pósodik e 
leterik. In bevüresod dins latinapükik lemödikün padunons. (I 
dabinons ömikans, siö nemödiks, kels gebons vöno-Grikänapüki - ab 
ekö jenot votik). I lesi dé atos fümob, bi ob it gebob püki valamedo, 
valamodo - e pos dels nemödik obenokömaglidob bali se plu ka grups 
deg dü hitüp in Yurop, kobiko ko flens latinispiköl se Rusän, Svedän, 
Deutän, Jveizän, Belgän, Fransän e se läns votik. 


Te et amicos linguae internationalis vivae Volapük semper 
valere jubeo. 


Brian Bishop. 


= XX XX KX XxX XxX XxX Xx 


Utans, kels slopons püdi, mutons binön klieniks ad komipön pro 
utos, kelosi püd flagon: lib e verat, stim e git, e mutons jelodön 
atosi ko koap e lan. Mutobs lärnön ad senälön, tikón, vilón, e bu 
val dunön beviinetiko, ed atosi ko süad lefäkik ot, ko kel mens 
edünons jü atim netäli e lománáli. (Rudolf Goldscheid) 

DIV REGA SALOMON (22) 























